Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: alkalmazandó szabályokról szóló 2005. évi XVII. törvény
Paragraph Index: 678

1. Az Alkotmánybíróság a tisztességes eljárás követelményét és az ártatlanság vélelmére vonatkozó álláspontját számos ügyben – az Alkotmány több rendelkezésére figyelemmel, az említett elveknek a különbözõ típusú eljárásokban betöltött szerepére tekintettel – vizsgálta. Az egymásra épülõ határozataiban fokozatosan bontotta ki az elvek tartalmát, lényeges elemeit, melynek során figyelemmel volt a Bíróság ítélkezési gyakorlatára is. A határozatokból világosan kitûnik, hogy ezek az alkotmányos rendelkezések az eljárás minõségét meghatározó, az eljárással érintettek „jogállását” közvetlenül érintõ tartalmi követelmények, amelyeket az – eljárás típusától függetlenül – az alkalmazott szankció karakterének alkotmányossági vizsgálatakor figyelembe kell venni. 1.1. Az Alkotmánybíróság következetes álláspontja szerint: „A ‘tisztességes eljárás’ (fair trial) követelménye nem egyszerûen egy a bíróságnak és az eljárásnak itt megkövetelt tulajdonságai közül (ti. mint ‘igazságos tárgyalás’), hanem az (...), az Egyezségokmánynak [az 1976. évi

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes